L 290/442
SK
Úradný vestník Európskej únie
10.11.2022
Skúšobný postup v rámci skráteného postupu skúšky typu 1, ako sa opisuje v bodoch 3.4.2, 3.4.3 a 3.4.4.2 tejto prílohy, ako aj zodpovedajúci profil stavu nabitia REESS sú zobrazené na obrázku A8.
App1/7 v doplnku 1 k tejto prílohe.
3.4.2.
Predkondicionovanie Vozidlo sa pripraví podľa postupov uvedených v bode 3 doplnku 4 k tejto prílohe.
3.4.3.
Výber režimu voliteľného vodičom V prípade vozidiel vybavených režimom voliteľným vodičom sa režim pre skúšku zvolí podľa bodu 4 doplnku 6 k tejto prílohe.
3.4.4.
Postupy skúšky typu 1 v prípade vozidiel PEV
3.4.4.1.
Postup skúšky typu 1 pri po sebe idúcich cykloch
3.4.4.1.1.
Rýchlostná krivka a prestávky Skúška sa vykonáva najazdením po sebe idúcich uplatniteľných skúšobných cyklov, až kým sa nedo­ siahne medzné kritérium podľa bodu 3.4.4.1.3 tejto prílohy.
Prestávky pre vodiča a/alebo obsluhu sú povolené len medzi skúšobnými cyklami, pričom maximálne celkové trvanie prestávky je 10 minút.
Počas prestávky musí byť hnacia sústava vypnutá.
3.4.4.1.2.
Meranie prúdu a napätia REESS Od začiatku skúšky až po dosiahnutie medzného kritéria sa elektrický prúd všetkých REESS meria podľa doplnku 3 k tejto prílohe a elektrické napätie sa stanoví podľa doplnku 3 k tejto prílohe.
3.4.4.1.3.
Medzné kritérium Medzné kritérium sa dosiahne, keď sa vozidlo odchýli od predpísanej tolerancie rýchlostnej krivky, ako sa uvádza v bode 2.6.8.3.1.2 prílohy B6, na 4 po sebe idúce sekundy alebo dlhšie.
Ovládač akcelerátora sa musí deaktivovať.
Vozidlo sa musí zastaviť brzdením v priebehu 60 sekúnd.
3.4.4.2.
Skrátený postup skúšky typu 1
3.4.4.2.1.
Rýchlostná krivka Skrátený postup skúšky typu 1 pozostáva z dvoch dynamických segmentov (DS1 a DS2) v kombinácii s dvoma segmentmi s konštantnou rýchlosťou (CSSM a CSSE), ako je zobrazené na obrázku A8/2.
Obrázok A8/2 Rýchlostná krivka skráteného postupu skúšky typu 1